La dimension culturelle d’un film kabyle: Le cas de Fadhma N’Soumer
Date2016
Author
BELGHAT, WALID
DJERIANI, SOUAD
MetadataShow full item record
Abstract
Tasekla d usarug, d snat n tzuriwin zdin-t deg waṭas n wassaɣen iten-yessuddsen. Tazuri n usarug tlul-d melmi kan, tewwi-d yid-s tamuɣli nniḍen i tsekla deg tugna. Ay-agi ur d-yettili limer ulac asugen deg tudert n umdan; imi d netta id yeldin tiwwura d tirga d wayen yessaram umdan ad iwali. Ur nezmir ara ad d-nemmeslay ɣef usaru mebla ma nuder-d amek d wansi i dtufrarent tedyanin i-aɣ-d-yewwi. Atas n yimdanen i ḥemlen tazuri tiss ṣa (7), ayen iten yeǧǧan ad as-fken azal ameqqran di tudert nsen. Deg umahil-agi nneɣ newwi-d ɣef usentel n ussegiw adelsan deg usaru n teqbaylit, ger isura nextar-d fadhma n’soumer d win yufraren d amenzu di lezzayer deg usaru n teqbaylit usuffeɣ n belkasem heǧǧaǧ. Amahil-nneɣ yebḍa ɣef tlata n yixfawen: Ixef amenzu nemmeslay-d ɣef usgenses n usaru n Fadhma N‘Soumer d ugzul-is, syina kkin nemmeslay-d ɣef tuddert n « belqasem heǧǧaǧ» d tamlilt n yal asegbar d assaḍ deg akud n usekles n usaru. Ixef wis ssin d asenked iferdisen n usaru «Fadhma N’Soumer», seg-s nekkes-d kra n tɣariwin id yessebganen idles aqbayli tallit n usaru d asayes, nmeslay-d deg-s f ugemmay n igiten anda llan deg agensay d aniran. Syin akin ad yeddu uglam n udmawen n usaru, anda nexdem tasleḍt n lawan n uɣris n fadhma d lawan n igi n bubaghela. Deg ixef aneggaru icudden ɣer usenked n tugniwin n usaru «Fadhma N’Soumer», deg-s tasleḍt n tugna I yellan tesɛa azal muqer deg usaru-a ,I anda nasefhem-d kra n tɣariwin id yessebganen idles aqbayli d ansay am llebsa amedya :(abernus, a hayek). Deg tagara n umahil agi nneɣ nessarem, d amhil ara ad yawin ṣṣenf amaynut I tutlayt akked idles amaziɣ s umata as nefk azal ameqran i usugen. Nessarem daɣen anadi-agi nneɣ ad iseqdec timgelwa deg imal wa d yeldi tiwwura I usugen I waken a t-id skkecmen deg tesdawit n lmulud nat mɛammer .
lmo_Latn ron_Latn eng_Latn kab_Latn mri_Latn eng_Latn shn_Mymr kab_Latn